Rikunarita-ORG/Wikinium huggingface dataset:
# 鈾

鈾之貌
鈾原子彈，名「小子」者，轟擊廣島，生蘑菇雲
**鈾**，化學元素也，符號為U，原子序九十二。色銀白，屬錒系元素、稀土金屬。鈾原子具價電子凡六。蓋元素凡先天地之形成而有者，謂原始核素，其中以鈾為最重。而密度亦高於鉛凡七成，僅略遜於金、鎢二者。鈾微存於天地，蓋雜於土、石、水間。而商業所用，多出於瀝青鈾礦。

諸同位素悉微不穩，惟最少亦十六萬年方折半；自然之中，以鈾二三八為主，而千有其七為鈾二三五，其餘悉幾稀。蓋鈾二三八歷四十五億年而折半，鈾二三五歷七億又四百萬年而折半，溯之甚遠，可以定地球之歲。

當世，以其核性理獨特故，多用諸核反應。自然之中，獨鈾二三五可核裂變，能量大作，遂用諸核電廠、核武器。惟其量寡，不勝所需。而鈾二三八，雖難以裂變，以其富於自然故，世人察以中子速擊其原子核，或可化為鈽二三九，即可裂變。又，鈾二三三，自釷而成，亦可裂變，同重於核科技。蓋此三者，以鈾二三五為上，鈾二三三次之，鈾二三八又其次也。

及鈾二三五裂變殆盡，所餘稱貧鈾，其內幾盡為鈾二三八，可用諸動能穿甲彈、裝甲金屬板。鈾亦作色素，雜於玻璃，以染黃綠，及紫外線下，生綠熒光。攝影初年，亦有以鈾著色、置陰影之舉。

一七八九年，克拉普羅特（Martin Heinrich Klaproth）自瀝青鈾礦初得鈾，時仍雜他物，後佩利戈（Eugène-Melchior Péligot）隔離之。及一八九六年，貝克勒爾（Henri Becquerel）始知其放射性理。一九三四年始，奧托哈恩（Otto Hahn）、麥特娜（Lise Meitner）、恩里科費米（Enrico Fermi）等人，戮力探究，終以鈾成核武器（原子彈）。二戰，美軍以原子彈轟擊日本，首枚投諸廣島，稱「小子」，即鈾所製也。冷戰，美蘇對峙，爭以鈾、鈽製核武器，蓋鈽亦自鈾而得。及蘇聯亡，世人益病核武器，慮其安全，恐其散布，故有裁減之聲。

## 據

* 引據悉從《英文維基》鈾一文簡介段

|  |  |
| --- | --- |
|
 | 聲音動靜，具錄於**維基共享︰鈾** |

元素週期表
譯名見異，臺譯在先，陸譯在後，香港兼從

|  |  |  |
| --- | --- | --- |
| 氫 |   | 氦 |
| 鋰 | 鈹 |   | 硼 | 碳 | 氮 | 氧 | 氟 | 氖 |
| 鈉 | 鎂 |   | 鋁 | 矽硅 | 磷 | 硫 | 氯 | 氬 |
| 鉀 | 鈣 |   | 鈧 | 鈦 | 釩 | 鉻 | 錳 | 鐵 | 鈷 | 鎳 | 銅 | 鋅 | 鎵 | 鍺 | 砷 | 硒 | 溴 | 氪 |
| 銣 | 鍶 |   | 釔 | 鋯 | 鈮 | 鉬 | 鎝鍀 | 釕 | 銠 | 鈀 | 銀 | 鎘 | 銦 | 錫 | 銻 | 碲 | 碘 | 氙 |
| 銫 | 鋇 | 鑭 | 鈰 | 鐠 | 釹 | 鉕 | 釤 | 銪 | 釓 | 鋱 | 鏑 | 鈥 | 鉺 | 銩 | 鐿 | 鎦鑥 | 鉿 | 鉭 | 鎢 | 錸 | 鋨 | 銥 | 鉑 | 金 | 汞 | 鉈 | 鉛 | 鉍 | 釙 | 砈砹 | 氡 |
| 鍅鈁 | 鐳 | 錒 | 釷 | 鏷 | 鈾 | 錼鎿 | 鈽鈈 | 鋂鎇 | 鋦 | 鉳錇 | 鉲鐦 | 鑀鎄 | 鐨 | 鍆 | 鍩 | 鐒 | 鑪 | 𨧀 | 𨭎 | 𨨏 | 𨭆 | 䥑 | 鐽 | 錀 | 鎶 | 鉨 | 鈇 | 鏌 | 鉝 | 鿬 | 鿫 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 鹼金屬 | 鹼土金屬 | 鑭系元素 | 錒系元素 | 過渡金屬 | 貧金屬 | 類金屬 | 非金屬 | 鹵素 | 貴氣體 | 其性待考 |
# 四書五經

**四書五經**者，總名儒家之經籍也。自漢定**五經**，逮宋儒取《大學》《中庸》《論語》《孟子》配爲**四書**，元明以降，懸爲科舉功令，遂並稱書經。

## 沿革

### 五經

古有六經，曰《詩》《書》《禮》《樂》《易》《春秋》。莊子曰：「孔子謂老聃曰：『丘治《詩》《書》《禮》《樂》《易》《春秋》六經，自以爲久矣。』」此六經之名所由始也。

及秦焚書，經籍道缺。漢興，收輯遺編，獨《樂》經亡逸，或曰燔於秦火，或曰樂本無經，止存其聲，以此僅存五經。漢武帝建元五年，置五經博士，以此五書爲官學，諸生習之，以干祿仕，五經遂彰。

### 四書

宋興，理學日熾。程顥、程頤兄弟，表章《禮記》中〈大學〉〈中庸〉兩篇，以此爲入德之門。南宋淳熙間，朱熹取二篇，配以《論語》《孟子》，輯爲《四書章句集注》。熹曰：「先讀《大學》，以定其規模；次讀《論語》，以定其根本；次讀《孟子》，以觀其發越；次讀《中庸》，以求古人之微妙處。」熹以曾子出《大學》，子思出《中庸》，論語者孔子之論，孟子即孟軻之書，故謂之四子書。曰：「四子，六經之階梯。」

### 合稱

元仁宗延祐二年（西元一三一五年），以朱熹《四書章句集注》爲科試範疇，從此科舉題皆出於《四書集注》。明清因之，八股文題必出於四書，遂使家傳戶誦，其尊尤在五經之上，故世合稱「四書五經」。《經義考》稱四書如「日星麗天，萬象昭著」。陳確〈與黃太沖書〉云：「惟是世儒習氣，敢於誣孔、孟，必不敢倍程、朱」。

## 經目

### 四書

* 《大學》：原屬《禮記》第四十二篇，傳爲曾子所作，朱熹分經傳，列爲初學入德之門。
* 《中庸》：原屬《禮記》第三十一篇，傳爲子思所作，朱熹以爲孔門傳授心法。
* 《論語》：記孔子及其弟子言行，舊屬「傳」或「記」，宋始尊爲經。
* 《孟子》：記孟軻言行，舊列諸子，宋始入經。

### 五經

* 《詩經》：古言「詩」，漢稱《毛詩》，三百有五篇，思無邪。
* 《尚書》：古言「書」，記帝王之遺蹟。
* 《禮記》：古言「禮」，漢有《儀禮》《周禮》，後世多以《小戴禮記》當之。
* 《周易》：古言「易」，卜筮之書，推天道以明人事。
* 《春秋》：魯史策，孔子筆削以寓褒貶。漢分公羊、穀梁、左氏三傳，唐宋後多主《左傳》。

## 辨名

古之所謂經，非獨儒家。墨家有《墨經》，道家有《道德經》，佛家亦稱經。然自漢武表章六藝，黜彼百家，「經」字遂爲儒家專美。清章學誠曰：「六經皆史也。」謂經籍實乃先王之政典，非虛言空論者也。

## 據

| 儒家經典 |
| --- |
| **六經** |
| 詩經 | 尚書 | 易經 | 儀禮 | 樂經 | 春秋 |
| **四書** |
| 大學 | 論語 | 孟子 | 中庸 |
| **十三經** |
| 詩經 | 尚書 | 周禮 | 儀禮 | 禮記 | 周易 | 左傳 | 公羊傳 | 穀梁傳 | 論語 | 爾雅 | 孝經 | 孟子 |
# 藏語

**藏語**者，藏人言也，屬漢藏語系藏緬語族藏語支，用者凡九百六十五萬餘。

## 史

漢藏語雖異，其源本一。

## 文字

藏語以藏文書之。藏文者，一云承古象雄文，一云吞彌·桑布扎仿梵文而制。

## 音韻

## 文法

## 方言

衛藏藏語：亦名中部藏語，清濁合流，分爲四聲，去古藏語甚遠。

康巴藏語：亦有聲調。

安多藏語：有復輔音而無聲調，最類中古藏語。

藏語方言甚番，言不通而書同文，有類漢語。
# 圓

圓形諸語
《墨經》曰：「圓，一中同長也。」蓋於平面之上，有定點為中，凡周遭之跡，其去中也，長皆等同，是謂之**圓**。亦圓錐曲線之一種。

自中至周之線，謂之半徑。周上兩端相接之線，謂之弦。弦之過中者為徑，徑之長，倍於半徑。圓周之一截，則謂之弧。

圓之周與徑，其率有常，是為圓周率，今人以符π爲記。古有「周三徑一」之說，其術甚略。至南北朝，疇人祖沖之始精其術，得「約率」為七分之二十二，「密率」為百一十三分之三百五十五。

欲求圓積，《九章算術》自有其法，曰：「半周、半徑相乘得積步。」格致家爲算學之公式，曰：「徑自乘，四而分之，再以率乘之。」

二半徑相夾而成角，謂之「心角」。二弦相交於周上成角，謂之「周角」。凡同弧所對，周角之度，常為心角之半也。

至若二半徑與其間之弧，所圍之地，其形如扇，故名扇形。一弦與其對弧所圍之地，其形如弓，故名弓形。扇形之積、弧之長短，皆隨心角之大小以為增減。

## 據

幾何術語

點｜
頂點｜
相切｜
線｜
直線｜
曲線｜
測地線｜
切線｜
圓錐曲線｜
拋物線｜
雙曲線｜
螺線｜
螺旋 ｜
面｜
平面｜
曲面｜
切面｜
三角形｜
四邊形｜
多邊形｜
圓｜
弦｜
橢圓｜
體｜
長方體｜
立方體｜
棱錐｜
正多面體｜
錐體｜
柱體｜
球｜
橢球｜
角｜
邊｜
高｜
長｜
距｜
周界｜
面積｜
體積｜
圓周率｜
黃金分割｜
相似｜
全等｜
平行｜
垂直｜
平行公理｜
勾股定理｜
歐氏幾何｜
尺規作圖｜
非歐幾何｜
球面幾何｜
雙曲幾何｜
流形｜
坐標幾何｜
射影幾何｜
仿射幾何
# 一八〇一年

|  |
| --- |
| **← 一八〇〇年代 →** |
| 一八〇〇年 | 一八〇一年 | 一八〇二年 | 一八〇三年 | 一八〇四年 | 一八〇五年 | 一八〇六年 | 一八〇七年 | 一八〇八年 | 一八〇九年 |

公元**一八〇一年**於諸曆| 干支 | 辛酉 |
| 生肖 | 雞 |
| 《民報》軒轅 | 四四九九 |
| 《江蘇》軒轅 | 四二九二 |
| 唐堯 | 三九五七 |
| 共和 | 二六四二 |
| 孔曆 | 二三五二 |
| 秦曆 | 二〇二二 |
| 日本年號 | 寬政十三年 |
| 日本皇紀 | 二四六一 |
| 韓國檀君 | 四一三四 |
| 道曆 | 四四九八 |
| 佛曆 | 二三四五 |
|  回曆  |  一二二二  |
| * 閱
* 論
* 纂
 |

公元**一八〇一年**者，平年也，繼一千八百年，下一八〇二年。